CELEX: 62021TN0080
Language: mt
Date: 2021-02-05 00:00:00
Title: Kawża T-80/21: Rikors ippreżentat fil-5 ta’ Frar 2021 – Cargolux vs Il-Kummissjoni

22.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 98/35
            
         
      Rikors ippreżentat fil-5 ta’ Frar 2021 – Cargolux vs Il-Kummissjoni
      (Kawża T-80/21)
      (2021/C 98/40)
      Lingwa tal-kawża: l-Ingliż
      
         Partijiet
      
      
         Rikorrent: Cargolux Airlines International SA (Cargolux) (Sandweiler, il-Lussemburgu) (rappreżentanti: G. Goeteyn u E. Aliende Rodríguez, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tordna lill-Unjoni, irrappreżentata mill-Kummissjoni, sabiex tirrimedja d-dannu sostnut minn Cargolux minħabba n-nuqqas tal-Kummissjoni li tħallas l-ammont pagabbli tal-interessi moratorji u l-ammont pagabbli tal-interessi komposti skont l-ewwel paragrafu tal-Artikolu 266 TFUE, skont id-deċiżjoni tas-16 ta’ Diċembru 2015, Cargolux Airlines International SA vs Il-Kummissjoni (Kawża T-39/11), u għalhekk tħallas l-ammonti li ġejjin, skont it-tieni paragrafu tal-Artikolu 266 TFUE, l-Artikolu 268 TFUE u t-tieni paragrafu tal-Artikolu 340 TFUE:
                  
                              i.
                           
                           
                              ammont daqs l-ammont pagabbli tal-interessi moratorji jiġifieri interessi fuq is-somma ta’ EUR 39 900 000 bir-rata tal-interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %), miżjud b’3,5 %, għall-perijodu bejn il-15 ta’ Frar 2011 u l-5 ta’ Frar 2016, li tirriżulta fl-ammont ta’ EUR 8 075 972,03 jew, fin-nuqqas ta’ dan, bir-rata ta’ interessi li l-Qorti Ġenerali jidhrilha xierqa;
                           
                        
                              ii.
                           
                           
                              ammont daqs l-ammont pagabbli tal-interessi komposti, jiġifieri interessi fuq is-somma tal-ammont pagabbli tal-interessi moratorji għall-perijodu bejn il-5 ta’ Frar 2016 u d-data tal-pagament attwali mill-Kummissjoni tal-ammont mitlub (jew, fejn il-Qorti tal-Ġustizzja tiċħad it-talba ta’ Cargolux għall-ammont pagabbli tal-interessi komposti li jiddekorru mill-5 ta’ Frar 2016, mill-inqas għall-perijodu bejn id-data tal-applikazzjoni u d-data tal-pagament attwali mill-Kummissjoni tal-ammont mitlub), bir-rata ta’ interessi tal-Bank Ċentrali Ewropew għat-tranżazzjonijiet ta’ ffinanzjar mill-ġdid fl-1 ta’ Novembru 2010 (jiġifieri, 1 %) miżjud bi 3,5 % (jew, fin-nuqqas ta’ dan, bir-rata tal-interessi li l-Qorti Ġenerali jidhrilha xierqa);
                           
                        
            
                  —
               
               
                  tikkundanna lill-Kummissjoni għall-ispejjeż kollha ta’ Cargolux ta’ dawn il-proċedimenti.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka motiv wieħed, fejn tallega li l-Kummissjoni hija responsabbli b’mod mhux kuntrattwali biex tħallas kumpens daqs l-ammont pagabbli tal-interessi moratorji u l-ammont pagabbli tal-interessi komposti lil Cargolux, skont it-tieni paragrafu tal-Artikolu 266 TFUE, Artikolu 268 TFUE u t-tieni paragrafu tal-Artikolu 340 TFUE.